[pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |

Βρυξέλλες, 25.8.2006

COM(2006) 491 τελικό

ΑΝΑΚΟΙΝΩΣΗ ΤΗΣ ΕΠΙΤΡΟΠΗΣ ΣΤΟ ΣΥΜΒΟΥΛΙΟ, ΣΤΟ ΕΥΡΩΠΑΪΚΟ ΚΟΙΝΟΒΟΥΛΙΟ, ΣΤΗΝ ΕΥΡΩΠΑΪΚΗ ΟΙΚΟΝΟΜΙΚΗ ΚΑΙ ΚΟΙΝΩΝΙΚΗ ΕΠΙΤΡΟΠΗ ΚΑΙ ΣΤΗΝ ΕΠΙΤΡΟΠΗ ΠΕΡΙΦΕΡΕΙΩΝ

Ετήσια έκθεση Tempus 2005

ΑΝΑΚΟΙΝΩΣΗ ΤΗΣ ΕΠΙΤΡΟΠΗΣ ΣΤΟ ΣΥΜΒΟΥΛΙΟ, ΣΤΟ ΕΥΡΩΠΑΪΚΟ ΚΟΙΝΟΒΟΥΛΙΟ, ΣΤΗΝ ΕΥΡΩΠΑΪΚΗ ΟΙΚΟΝΟΜΙΚΗ ΚΑΙ ΚΟΙΝΩΝΙΚΗ ΕΠΙΤΡΟΠΗ ΚΑΙ ΣΤΗΝ ΕΠΙΤΡΟΠΗ ΠΕΡΙΦΕΡΕΙΩΝ

Ετήσια έκθεση Tempus 2005

1. προλογοσ

Το πρόγραμμα Tempus III (2000-2006) επικεντρώνεται στην ανάπτυξη και τον εκσυγχρονισμό των συστημάτων τριτοβάθμιας εκπαίδευσης στις 27 χώρες εταίρους, μέσω της συνεργασίας με ιδρύματα από τα κράτη μέλη της Ευρωπαϊκής Ένωσης. Τα ιδρύματα τριτοβάθμιας εκπαίδευσης έχουν ιδιαίτερη σημασία για τη διαδικασία της κοινωνικής και οικονομικής μετάβασης καθώς και για το διαπολιτισμικό διάλογο· αποτελούν δεξαμενές εμπειρογνωμοσύνης και ανθρώπινου δυναμικού και εξασφαλίζουν την κατάρτιση της νέας γενιάς ηγετών.

Λεπτομερής περιγραφή του προγράμματος Tempus περιέχεται στην ακόλουθη ηλεκτρονική διέυθυνση:

http://europa.eu.int/comm/education/programmes/tempus/index_en.html

Η παρούσα ετήσια έκθεση υποβάλλεται σύμφωνα με το άρθρο 11 της απόφασης του Συμβουλίου για τη θέσπιση του προγράμματος Tempus (ΕΕ L 120 της 8ης Μαΐου 1999).

2. η εφαρμογη του προγραμματοσ TEMPUS το 2005: οι κυριοι τομεισ δρασησ

Η εφαρμογή του προγράμματος το 2005 βασίστηκε στις ακόλουθες προτεραιότητες:

1. Ενίσχυση της συμμετοχής των εθνικών αρχών στην εφαρμογή του προγράμματος·

2. Ενίσχυση του ρόλου των εθνικών γραφείων Tempus·

3. Εδραίωση της διαχείρισης του προγράμματος·

4. Αύξηση της διάδοσης των αποτελεσμάτων του προγράμματος·

5. Συνέχιση της προετοιμασίας του μελλοντικού προγράμματος Tempus.

Οι προτεραιότητες αυτές είναι σύμφωνες με τα συμπεράσματα και τις συστάσεις της ενδιάμεσης αξιολόγησης του Tempus III, η οποία δημοσιεύτηκε το Νοέμβριο του 2003. Η αξιολόγηση επιβεβαίωσε τη σημασία του προγράμματος για την υποστήριξη της μεταρρύθμισης και της ανάπτυξης της τριτοβάθμιας εκπαίδευσης καθώς και την εγκυρότητα της λογικής του προγράμματος που βασίζεται στις παρεμβάσεις και στις διαχειριστικές προσεγγίσεις του.

3. ενισχυση της συμμετοχησ των εθνικων αρχων

Σε συνέχεια της επιτυχημένης εμπειρίας του Ιουλίου 2004, τον Απρίλιο του 2005 εκπρόσωποι από τις χώρες εταίρους παρακολούθησαν μια κοινή συνεδρίαση με εκπροσώπους των κρατών μελών. Σκοπός της συνεδρίασης ήταν η εμβάθυνση της κατανόησης της κατάστασης της τριτοβάθμιας εκπαίδευσης στις χώρες εταίρους και ο εντοπισμός τομέων στους οποίους η συνεργασία μέσω του Tempus μπορεί να προσφέρει τη βέλτιστη υποστήριξη για την αύξηση της συνεργασίας. Η συνεδρίαση αποτέλεσε ένα εξαιρετικό φόρουμ ανταλλαγής απόψεων και συζήτησης σχετικά με εξελίξεις στην τριτοβάθμια εκπαίδευση στις χώρες εταίρους αλλά και στην ΕΕ.

Παρ’ ότι η πολιτική, η οικονομική και η γενική κατάσταση στις χώρες εταίρους δείχνει να είναι εξαιρετικά ετερογενής, ο διάλογος απέδειξε ότι υπάρχει εντυπωσιακός βαθμός σύγκλισης όσον αφορά τις κύριες ανησυχίες των χωρών, συγκεκριμένα τη διασφάλιση της ποιότητας, τη διαπίστευση, την πρόσβαση στην τριτοβάθμια εκπαίδευση και την προσαρμογή της εκπαίδευσης στις ανάγκες της αγοράς εργασίας. Οι εκπρόσωποι των χωρών εταίρων επισήμαναν ότι το Tempus διαδραματίζει σημαντικό ρόλο στην ενθάρρυνση και στην υποστήριξη των εθνικών προσπαθειών μεταρρύθμισης. Τα σχέδια του Tempus παρέχουν ένα πεδίο δοκιμών για τις κυβερνήσεις και τα πανεπιστήμια, αφού περιλαμβάνουν συγκεκριμένες δραστηριότητες συνεργασίας σε καίριους τομείς, όπως η μεταρρύθμιση των εκπαιδευτικών προγραμμάτων και η διαχείριση των πανεπιστημίων. Ο διάλογος επιβεβαίωσε ότι η πλειοψηφία των χωρών εταίρων εντός και εκτός της Ευρώπης εκλαμβάνουν σαφώς τη διαδικασία της Μπολόνια ως σημείο αναφοράς των προσπαθειών τους.

Ο διάλογος με τις εθνικές αρχές συνεχίστηκε στο πλαίσιο μιας σειράς επισκέψεων μελών του προσωπικού της Επιτροπής σε χώρες εταίρους.

Με σκοπό την ενίσχυση της συμμετοχής των εθνικών αρχών στην εφαρμογή του προγράμματος και, ιδίως, με σκοπό την εξασφάλιση της συνεκτίμησης των εθνικών προτεραιοτήτων στη διαδικασία επιλογής, οι υπηρεσίες της Επιτροπής ανέπτυξαν μια νέα προσέγγιση για τη διαβούλευση με τα υπουργεία παιδείας των χωρών εταίρων. Αποτέλεσμα αυτού είναι να συνεκτιμάται πλέον η γνώμη των εθνικών υπουργείων παιδείας στην τελική βαθμολόγηση των σχεδίων και να βαρύνει περισσότερο στην τελική επιλογή.

4. ενίσχυση του ρόλου των εθνικών γραφείων TEMPUS·

Τα εθνικά γραφεία Tempus (ΕΓΤ) στις χώρες εταίρους διαδραματίζουν βασικό ρόλο στην υλοποίηση του προγράμματος, παρέχοντας πληροφορίες σε μελλοντικούς και σημερινούς χρήστες του προγράμματος, καθώς και στην παροχή ανάδρασης στις υπηρεσίες της Ευρωπαϊκής Επιτροπής για τα σχέδια που βρίσκονται σε εξέλιξη.

Το 2005 οι υπηρεσίες της Επιτροπής ενίσχυσαν περαιτέρω τη συνεργασία τους με το δίκτυο των ΕΓΤ. Ένα από τα κύρια καθήκοντα το πρώτο εξάμηνο ήταν η προετοιμασία των προγραμμάτων εργασίας των ΕΓΤ σύμφωνα με τις κατευθυντήριες γραμμές που είχαν καταρτιστεί το τελευταίο τρίμηνο του 2004. Αυτές οι κατευθυντήριες γραμμές αποσκοπούσαν στην επίτευξη συνοχής σε οριζόντιο επίπεδο στα προγράμματα εργασίας των ΕΓΤ και στην παροχή της σχετικής οικονομικής υποστήριξης.

Στο πλαίσιο αυτό, ένας από τους στόχους ήταν η πιο ενεργός συμμετοχή των ΕΓΤ στις δραστηριότητες της επίτοπιας παρακολούθησης. Το Μάρτιο και τον Οκτώβριο του 2005 διενεργήθηκαν στις Βρυξέλλες συνεδριάσεις των ΕΓΤ, στις οποίες παρουσιάστηκε και συζητήθηκε η στρατηγική για την ανάπτυξη αυτού του ρόλου όσον αφορά την παρακολούθηση. Παρασχέθηκε στα ΕΓΤ κατάρτιση σχετικά με δραστηριότητες παρακολούθησης και συντάχτηκε εγχειρίδιο με πρακτικές συστάσεις. Η παρακολούθηση που διενεργείται από τα ΕΓΤ είναι συμπληρωματική των δραστηριοτήτων των υπηρεσιών της Επιτροπής και της τεχνικής της υποστήριξης (η οποία παρέχεται από το Τμήμα Tempus του Ευρωπαϊκού Ιδρύματος Επαγγελματικής Εκπαίδευσης).

Το 2005, οι υπηρεσίες της Επιτροπής οργάνωσαν και ολοκλήρωσαν την επιλογή νέων ΕΓΤ για το Καζακστάν, το Κιργιζιστάν και το Τατζικιστάν. Η επίσημη εγκαινίαση του ΕΓΤ στη Ρωσία έγινε το Μάρτιο του 2005. Στα τέλη του 2005, λειτουργούσαν ΕΓΤ σε όλες τις χώρες εταίρους του Tempus.

5. Εδραίωση της διαχείρισης του προγράμματος·

Μια από τις πρώτες προτεραιότητες για την εφαρμογή του Tempus το 2005 ήταν ο εξορθολογισμός της οικονομικής διαχείρισης του προγράμματος, η οποία επέστρεψε από το Ευρωπαϊκό Ίδρυμα Επαγγελματικής Εκπαίδευσης το 2003, ως αποτέλεσμα της έναρξης ισχύος του νέου δημοσιονομικού κανονισμού. Για να μειωθεί ο όγκος των δραστηριοτήτων σε ένα διαχειρίσιμο επίπεδο, αποφασίστηκε η δραστική μείωση του αριθμού των ατομικών υποτροφιών κινητικότητας από 800 σε 150 ανά έτος.

Ορισμένες συμφωνίες επιδότησης δεν μπόρεσαν να υλοποιηθούν, σύμφωνα με το σχεδιασμό, λόγω της καθυστερημένης έκδοσης των δημοσιονομικών αποφάσεων ή λόγω καθυστερήσεων στην υπογραφή των συμφωνιών.

Με σκοπό την απλούστευση της διαχείρισης των ατομικών υποτροφιών κινητικότητας, το Μάιο του 2005 εισήχθη στον οδηγό υποψηφίων μια σημαντική αλλαγή. Από τον Οκτώβριο του 2005, οι επιδοτήσεις αυτές θα θεωρούνται υποτροφίες, σύμφωνα με τον ορισμό του δημοσιονομικού κανονισμού. Ως εκ τούτου, η επιδότηση μπορεί να μεταφερθεί εξ ολοκλήρου στους επιτυχόντες υποψήφιους ως εφάπαξ πληρωμή. Ταυτόχρονα, θα απλοποιηθούν οι απαιτήσεις υποβολής εκθέσεων.

Σύμφωνα με τις συστάσεις της ενδιάμεσης αξιολόγησης, οι υπηρεσίες της Επιτροπής εφάρμοσαν κατά την περίοδο 2004/ 2005 ένα φιλόδοξο πρόγραμμα επιτόπιας παρακολούθησης, το οποίο κάλυπτε το 10% των σχεδίων σε εξέλιξη και περιλάμβανε περισσότερες από 50 επιτόπιες επισκέψεις. Συνολικά, τα συμπεράσματα ήταν θετικά και ο αριθμός των σχεδίων με ισχυρά σημεία ήταν πολύ υψηλότερος από αυτόν των σχεδίων με αδυναμίες. Η απόδοση των περισσότερων από τα σχέδια στα οποία έγινε επίσκεψη ήταν καλύτερη απ’ ό,τι φαινόταν από την εξ αποστάσεως παρακολούθηση. Τα αποτελέσματα από τις πρώτες επί τόπου επισκέψεις επιβεβαίωσαν ότι τα σχέδια που βρίσκονται σε εξέλιξη, γενικά, επιτυγχάνουν τους στόχους τους και είναι συναφή με την εθνική μεταρρυθμιστική ατζέντα.

Όπως προαναφέρθηκε, τα ΕΓΤ συμμετέχουν πλέον ενεργά στις δραστηριότητες επιτόπιας παρακολούθησης. Στόχος είναι να επισκεφθούν τα ΕΓΤ το 60% των σχεδίων που βρίσκονται σε εξέλιξη (σε σύνολο 180 σχεδίων). Η παρακολούθηση από τα ΕΓΤ θα εστιάσει κυρίως στην ποιότητα των αποτελεσμάτων που παράγονται από τα σχέδια επί τόπου.

Ο σχεδιασμός για την εκστρατεία επιτόπιας παρακολούθησης 2005/2006 εγκρίθηκε το φθινόπωρο του 2005. Στην επιτόπια παρακολούθηση θα συμμετέχουν οι υπηρεσίες της Επιτροπής, εμπειρογνώμονες από το Ευρωπαϊκό Ίδρυμα Επαγγελματικής Εκπαίδευσης και τα ΕΓΤ στις χώρες εταίρους. Η ενισχυμένη επιτόπια παρακολούθηση επιτρέπει στις υπηρεσίες της Επιτροπής να έχουν καλύτερη εις βάθος γνώση του τι συμβαίνει επί τόπου και δίνει τη δυνατότητα στους διαχειριστές του προγράμματος να προσαρμόζουν τους μηχανισμούς εφαρμογής όπου είναι απαραίτητο.

Εκτός από τις επιτόπιες επισκέψεις, η προληπτική παρακολούθηση αποτελεί σημαντικό μέρος της εφαρμογής του προγράμματος. Το Μάιο του 2005 διοργανώθηκε στις Βρυξέλλες ένα σεμινάριο κατάρτισης και δικτύωσης για συντονιστές των σχεδίων Tempus-Tacis που είχαν επιλεγεί το 2004 και είχαν παρουσιάσει καθυστέρηση λόγω της καθυστερημένης υπογραφής των δημοσιονομικών συμφωνιών στην εν λόγω περιφέρεια. Το σεμινάριο επικεντρώθηκε στη διαχείριση συμφωνιών επιχορήγησης και στην υλοποίηση σχεδίων γενικά.

Το 2005 ολοκληρώθηκαν πέντε διαδικασίες επιλογής. Σε αυτές περιλαμβάνονταν οι περίοδοι επιλογής για τα Κοινά Ευρωπαϊκά Σχέδια (καταληκτική ημερομηνία 15 Δεκεμβρίου 2004), τα Διαρθρωτικά και Συμπληρωματικά Μέτρα (καταληκτικές ημερομηνίες 15 Οκτωβρίου 2004 και 15 Φεβρουαρίου 2005) και τις Ατομικές Υποτροφίες Κινητικότητας (καταληκτικές ημερομηνίες 15 Φεβρουαρίου και 15 Οκτωβρίου 2005). Ο αριθμός των αιτήσεων ανά περίοδο επιλογής παρέμεινε υψηλός, που σημαίνει ότι το πρόγραμμα εξακολουθεί να προσελκύει το ενδιαφέρον της ακαδημαϊκής κοινότητας. Ιδίως, ο αριθμός των αιτήσεων για Διαρθρωτικά και Συμπληρωματικά Μέτρα αυξάνει και το περιεχόμενό τους επικεντρώνεται περισσότερο σε οριζόντια θέματα που είναι σημαντικά για τη μεταρρύθμιση και τον εκσυγχρονισμό της τριτοβάθμιας εκπαίδευσης στις χώρες εταίρους. Τα αποτελέσματα των διαδικασιών επιλογής που ολοκληρώθηκαν το 2005 παρατίθενται στα παραρτήματα.

Τα επιλεγμένα Κοινά Ευρωπαϊκά Σχέδια εμπίπτουν στους τομείς της ανάπτυξης εκπαιδευτικών προγραμμάτων (66%), της διαχείρισης πανεπιστημίων (21%) και της ανάπτυξης θεσμικής υποδομής (13%). Τα σχέδια εκπαιδευτικών προγραμμάτων καλύπτουν ένα ευρύ φάσμα τομέων, όπως οι εφαρμοσμένες επιστήμες, η τεχνολογία, η διοίκηση επιχειρήσεων και οι κοινωνικές επιστήμες. Τα σχέδια για την ανάπτυξη θεσμικής υποδομής και τη διαχείριση πανεπιστημίων υποστηρίζουν μεταρρυθμίσεις που αφορούν την εξασφάλιση της ποιότητας, την ποιότητα της διδασκαλίας ή τη δημοσιονομική διαχείριση πανεπιστημίων στις χώρες εταίρους. Στις περισσότερες χώρες, τα επιλεγμένα Διαρθρωτικά και Συμπληρωματικά Μέτρα συνδέονται σαφώς με τους τομείς δράσης της διαδικασίας της Μπολόνια. Τα σχέδια που έχουν επιλεγεί στο πλαίσιο αυτού του σκέλους του προγράμματος αφορούν κατά κανόνα θέματα όπως ο σχεδιασμός των συστημάτων εξασφάλισης της ποιότητας ή η εισαγωγή μηχανισμών μεταφοράς ακαδημαϊκών μονάδων. Τα σχέδια επικεντρώνονται επίσης στον εκσυγχρονισμό της λειτουργίας και των υπηρεσιών των πανεπιστημίων, συμπεριλαμβανομένων της επικαιροποίησης των προγραμμάτων κατάρτισης, της χρήσης των τεχνολογιών πληροφόρησης και επικοινωνίας και της ενίσχυσης των διεθνών σχέσεων. Οι επιλεγμένες ατομικές υποτροφίες κινητικότητας αφορούν κυρίως περιόδους εκ νέου κατάρτισης και σπουδών (70%), προπαρασκευαστικές δραστηριότητες για κοινά ευρωπαϊκά σχέδια (18%) και τη συμμετοχή σε ειδικές διασκέψεις και σεμινάρια (12%). Γενικά, διαπιστώνεται ότι τα σχέδια που υποβλήθηκαν είναι εναρμονισμένα με τις εθνικές προτεραιότητες που έχουν καθοριστεί από τις χώρες εταίρους. Σχεδόν όλα τα επιλεγμένα σχέδια είναι σύμφωνα με τις εθνικές προτεραιότητες.

Στη διάρκεια του 2005, στο πλαίσιο του Tempus δεσμεύτηκαν περίπου 57 εκατομμύρια ευρώ. Σε σχέδια που επιλέχθηκαν κατά τη διάρκεια του 2005 διατέθηκε συνολικό ποσό ύψους 51,7 εκατ. ευρώ.

6. Αύξηση της διάδοσης των αποτελεσμάτων του προγράμματος·

Με σκοπό την αύξηση της διάδοσης των αποτελεσμάτων του προγράμματος και τη μεγαλύτερη προβολή του, έγινε πλήρης αναδιαμόρφωση του ιστοτόπου του Tempus. Ο νέος ιστοτόπος ανανεώνεται τακτικά με νέα του προγράμματος, όπως καταληκτικές ημερομηνίες επιλογών, αποτελέσματα επιλογών, διασκέψεις και πληροφορίες για την υποστήριξη της διαχείρισης σχεδίων. Επίσης, ο ιστοτόπος περιλαμβάνει σελίδες των χωρών εταίρων με εθνικές προτεραιότητες για σχέδια, πληροφορίες για εθνικά συστήματα τριτοβάθμιας εκπαίδευσης και συνοπτικά δελτία χρηματοδοτούμενων σχεδίων.

Η μελέτη για τη βιωσιμότητα των προγραμμάτων της τριτοβάθμιας εκπαίδευσης ολοκληρώθηκε στο τέλος του 2005. Η μελέτη επιτρέπει στους υποψήφιους και στους συντονιστές σχεδίων να εντοπίζουν παράγοντες που υποστηρίζουν και εξασφαλίζουν τη βιωσιμότητα διεθνών σχεδίων συνεργασίας στην τριτοβάθμια εκπαίδευση και κατάρτιση και να λαμβάνουν τα κατάλληλα μέτρα προς αυτή την κατεύθυνση. Η μελέτη παρέχει ένα νέο εργαλείο, ένα εγχειρίδιο βιωσιμότητας, το οποίο είναι διαθέσιμο στον ιστοτόπο του Tempus μαζί με ένα διαφημιστικό φυλλάδιο. Τα εργαλεία αυτά, τα οποία υπογραμμίζουν τη δέσμευση της Επιτροπής για βιώσιμες πρακτικές, έχουν αποδειχθεί ήδη χρήσιμα στα ΕΓΤ για την ανάληψη δραστηριοτήτων επιτόπιας παρακολούθησης.

Το 2005 ξεκίνησαν δύο ακόμη θεματικές μελέτες με την υποστήριξη του Ευρωπαϊκού Ιδρύματος Επαγγελματικής Εκπαίδευσης.

- Πρώτον, μια μελέτη σχετικά με τη συνεργασία πανεπιστημίων – επιχειρήσεων. Στόχοι της μελέτης αυτής είναι η επισκόπηση των τάσεων και των εξελίξεων στη συνεργασία πανεπιστημίων – επιχειρήσεων στις χώρες εταίρους του Tempus και η προβολή της σπουδαιότητάς της για την αύξηση της απασχολησιμότητας των σπουδαστών. Η μελέτη θα υπογραμμίζει το ρόλο που διαδραματίζει το Tempus στην ανάπτυξη της συνεργασίας ανάμεσα σε πανεπιστήμια και επιχειρήσεις στις χώρες εταίρους. Η μελέτη αποτελεί συνέχεια των συζητήσεων με τις αρχές των χωρών εταίρων, κατά τη διάρκεια των οποίων η συνεργασία ανάμεσα σε πανεπιστήμια και επιχειρήσεις εντοπίστηκε ως ένα θέμα κοινού ενδιαφέροντος. Σε όλες τις χώρες εταίρους, οι δομές της τριτοβάθμιας εκπαίδευσης πρέπει να προσαρμοστούν ώστε να ανταποκριθούν στις σύγχρονες και τις μελλοντικές ανάγκες της αγοράς εργασίας. Η μελέτη θα προτείνει μια σειρά συστάσεων που θα βασίζονται σε παραδείγματα ορθής πρακτικής. Οι διαπιστώσεις της μελέτης θα παρουσιαστούν και θα συζητηθούν σε ένα σεμινάριο που διοργανώνεται από κοινού από την Ευρωπαϊκή Επιτροπή και το Υπουργείο Τριτοβάθμιας Εκπαίδευσης και Επιστημονικής Έρευνας της Ιορδανίας, στις 9-10 Απριλίου 2006 στο Αμάν.

- Δεύτερον, οι μελέτες αντικτύπου. Οι μελέτες αυτές θα εξετάσουν τον αντίκτυπο του Tempus στα ιδρύματα τριτοβάθμιας εκπαίδευσης, στα άτομα που συμμετέχουν στην τριτοβάθμια εκπαίδευση και σε οργανισμούς που συνδέονται με ή επωφελούνται από τα συστήματα τριτοβάθμιας εκπαίδευσης στις χώρες εταίρους. Στόχος της μελέτης αυτής είναι να αυξήσει τη διάδοση των πληροφοριών σχετικά με τα έως τώρα επιτεύγματα του Tempus και να συμβάλει στις συζητήσεις για το μελλοντικό πρόγραμμα Tempus.

Στο πλαίσιο της στρατηγικής για την προβολή του προγράμματος έχει ανατεθεί η δημιουργία βίντεο με τίτλο «Το Tempus σε δράση» (Tempus in Action). Το βίντεο αποτελείται από τρεις ενότητες, στις οποίες θα εξετάζονται αντίστοιχα διάφορα συστατικά στοιχεία του προγράμματος. Έγιναν συνεντεύξεις με συμμετέχοντες σχεδίων στη Ρωσία, την πρώην Γιουγκοσλαβική Δημοκρατία της Μακεδονίας και την Αίγυπτο, για να περιγράψουν τον αντίκτυπο του Tempus στην επαγγελματική τους ζωή και στο ακαδημαϊκό και θεσμικό τους περιβάλλον.

Τα εθνικά σημεία επαφής Tempus στα κράτη μέλη εξακολούθησαν να διαδραματίζουν σημαντικό ρόλο στην εφαρμογή του προγράμματος, διευκολύνοντας τη συμμετοχή των ιδρυμάτων της τριτοβάθμιας εκπαίδευσης της Ευρωπαϊκής Ένωσης μέσω δραστηριοτήτων ενημέρωσης και παροχής βοήθειας στην αναζήτηση εταίρων. Το 2005 διοργανώθηκαν ημερίδες πληροφόρησης για το Tempus στις περισσότερες χώρες εταίρους, όπως και σε ορισμένα κράτη μέλη της ΕΕ.

7. Συνέχιση της προετοιμασίας του μελλοντικού προγράμματος TEMPUS.

Η Ευρωπαϊκή Επιτροπή εξακολουθεί να θεωρεί την τριτοβάθμια εκπαίδευση προτεραιότητα για τις δραστηριότητες συνεργασίας με γειτονικές της χώρες. Υπάρχει ρητή δέσμευση για την επέκταση του προγράμματος Tempus, με εστίασή του στη συνεργασία πανεπιστημίων σε θεσμική βάση, πέραν του 2006. Επίσης, η Επιτροπή εξετάζει τη δυνατότητα να μπορούν σπουδαστές από γειτονικές της χώρες να σπουδάσουν σε πανεπιστήμια της ΕΕ.

8. συμπερασματα

Η εφαρμογή του προγράμματος Tempus το 2005 καθοδηγήθηκε από μια σειρά στρατηγικών στόχων που επιτεύχθηκαν ικανοποιητικά. Ο συνεχής διάλογος με τις εθνικές αρχές και η στενή τους συμμετοχή στον καθορισμό των προτεραιοτήτων και στην επιλογή των σχεδίων εξασφαλίζει ότι οι χρηματοδοτούμενες δραστηριότητες είναι συναφείς με τις ανάγκες των χωρών και εναρμονισμένες με τους εθνικούς μεταρρυθμιστικούς στόχους. Έτσι εξασφαλίζεται η κυριότητα των εθνικών κυβερνήσεων και αυξάνεται ο αντίκτυπος των παρεμβάσεων του προγράμματος. Τα ΕΓΤ στις χώρες εταίρους ενισχύθηκαν περαιτέρω και διαδραματίζουν σημαντικό ρόλο στη δημιουργία επαφών με τις εθνικές αρχές και άλλους ενδιαφερομένους. Η ανάδραση από τις εθνικές αρχές και τα αποτελέσματα της επιτόπιας παρακολούθησης επιβεβαιώνουν ότι το Tempus εξακολουθεί να αποτελεί ένα πρόγραμμα ουσιαστικής σημασίας για την υποστήριξη των χωρών εταίρων στη μεταρρύθμιση και τον εκσυγχρονισμό των συστημάτων τους τριτοβάθμιας εκπαίδευσης.

**********

ΚΑΤΑΛΟΓΟΣ ΠΑΡΑΡΤΗΜΑΤΩΝ

Παράρτημα 1: Tempus 2005 – Χρηματοοικονομική επισκόπηση

- Δεσμεύσεις ποσών ανά περιφέρεια

- Επιλεγμένα σχέδια ανά περιφέρεια/ Χορηγηθέντα ποσά σε επιλεγμένα σχέδια

Παράρτημα 2.1: Κοινά Ευρωπαϊκά Σχέδια (ΚΕΣ) – Πίνακες επιλογής 2005

- Πίνακας 1: CARDS

- Πίνακας 2: Tacis

- Πίνακας 3: MEDA

Παράρτημα 2.2: Διαρθρωτικά και Συμπληρωματικά Μέτρα (ΔΣΜ) – Πίνακες επιλογής 2005

- Πίνακας 1: CARDS

- Πίνακας 2: Tacis

- Πίνακας 3: MEDA

Παράρτημα 2.3: Ατομικές Υποτροφίες Κινητικότητας (ΑΥΚ) – Πίνακες επιλογής 2005

- Πίνακας 1: CARDS

- Πίνακας 2: Tacis

- Πίνακας 3: MEDA

Παράρτημα 3.1: Κοινά Ευρωπαϊκά Σχέδια (ΚΕΣ) – Πίνακας επιλογής 2005 ανά κράτος μέλος της ΕΕ

Παράρτημα 3.2: Διαρθρωτικά και Συμπληρωματικά Μέτρα (ΔΣΜ) – Πίνακας επιλογής 2005 ανά κράτος μέλος της ΕΕ

ΠΑΡΑΡΤΗΜΑ 1

Tempus 2005 – Χρηματοοικονομική επισκόπηση

Tempus 2005 – Δεσμεύσεις ποσών ανά περιφέρεια σε € |

CARDS | Tacis | MEDA |

ΚΕΣ | 11,550,002.57 | 19,737,640 | 12,523,383 |

ΑΥΚ | 318,790 | 634,340 | 495,800 |

ΔΣΜ | 2,456,797.38 | 3,118,961.72 | 1,590,094.75 |

ΕΓΤ | 685,170.83 | 746,693.57 | 551,671.60 |

ΕΙΕΕ | 381,255.28 | 650,226.45 | 481,778.36 |

Άλλο | 172,218.48 | 424,738.67 | 419,883.16 |

Σύνολο | 15,564,234.54 | 25,312,603 | 16,062,611 |

Tempus 2005 – Επιλεγμένα σχέδια ανά περιφέρεια/ Χορηγηθέντα ποσά σε € |

CARDS | Χορηγηθέν ποσό σε επιλεγμένα σχέδια |

ΚΕΣ (καταληκτική ημερομηνία 15 Δεκεμβρίου 2004) | 29 | 11,550,002.57 |

ΔΣΜ (καταληκτική ημερομηνία 15 Οκτωβρίου 2004) | 7 | 697,395.43 |

ΔΣΜ (καταληκτική ημερομηνία 15 Φεβρουαρίου 2005) | 13 | 1,527,241.70 |

ΑΥΚ (καταληκτική ημερομηνία 15 Φεβρουαρίου 2005) | 39 | 124,990.00 |

ΑΥΚ (καταληκτική ημερομηνία 15 Οκτωβρίου 2005) | 15 | 85,080.00 |

Σύνολο | 103 | 13,984,709.70 |

Tempus 2005 – Επιλεγμένα σχέδια ανά περιφέρεια/ Χορηγηθέντα ποσά σε € |

Tacis | Χορηγηθέν ποσό σε επιλεγμένα σχέδια |

ΚΕΣ (καταληκτική ημερομηνία 15 Δεκεμβρίου 2004) | 47 | 18,610,480.00 |

ΔΣΜ (καταληκτική ημερομηνία 15 Οκτωβρίου 2004) | 10 | 1,117,243.00 |

ΔΣΜ (καταληκτική ημερομηνία 15 Φεβρουαρίου 2005) | 13 | 1,700,309.00 |

ΑΥΚ (καταληκτική ημερομηνία 15 Φεβρουαρίου 2005) | 60 | 208,860.00 |

ΑΥΚ (καταληκτική ημερομηνία 15 Οκτωβρίου 2005) | 34 | 159,830.00 |

Σύνολο | 164 | 21,796,722.00 |

Tempus 2005 – Επιλεγμένα σχέδια ανά περιφέρεια/ Χορηγηθέντα ποσά σε € |

MEDA | Χορηγηθέν ποσό σε επιλεγμένα σχέδια |

ΚΕΣ (καταληκτική ημερομηνία 15 Δεκεμβρίου 2004) | 32 | 13,918,458.00 |

ΔΣΜ (καταληκτική ημερομηνία 15 Οκτωβρίου 2004) | 9 | 1,123,121.75 |

ΔΣΜ (καταληκτική ημερομηνία 15 Φεβρουαρίου 2005) | 5 | 548,301.75 |

ΑΥΚ (καταληκτική ημερομηνία 15 Φεβρουαρίου 2005) | 50 | 185,600.00 |

ΑΥΚ (καταληκτική ημερομηνία 15 Οκτωβρίου 2005) | 19 | 74,080.00 |

Σύνολο | 115 | 15,849,561.50 |

- ΚΕΣ: Κοινό Ευρωπαϊκό Σχέδιο· ΔΣΜ: Διαρθρωτικό και συμπληρωματικό μέτρο· ΑΥΚ: Ατομική Υποτροφία Κινητικότητας· ΕΓΤ: Εθνικό Γραφείο Tempus· ΕΙΕΕ: Ευρωπαϊκό Ίδρυμα Επαγγελματικής Εκπαίδευσης.

ΠΑΡΑΡΤΗΜΑ 2.1

Κοινά Ευρωπαϊκά Σχέδια (ΚΕΣ) – Πίνακες επιλογής 2005 |

- Οι πίνακες που ακολουθούν αφορούν την επιλογή Κοινών Ευρωπαϊκών Σχεδίων (ΚΕΣ) που εκτελέστηκαν το 2005 σε συνέχεια της πρόσκλησης υποβολής προτάσεων με καταληκτική ημερομηνία 15 Δεκεμβρίου 2004. Στους πίνακες καταγράφεται ο αριθμός των επιλεγμένων σχεδίων στα οποία συμμετέχουν ιδρύματα από μια δεδομένη χώρα εταίρο.

- Εθνικά σχέδια - στοχεύουν αποκλειστικά μια μόνο χώρα εταίρο του Tempus. Πολυεθνικά σχέδια - περιλαμβάνουν περισσότερες από μια χώρες εταίρους.

ΚΕΣ – TEMPUS CARDS (Παράρτημα 2.1 – Πίνακας 1) |

Χώρα εταίρος | Εθνικό/ πολυεθνικό | Σύνολο επιλεγμένων σχεδίων | Συνολικό ποσό σε € |

1244-Κοσυφοπέδιο | Εθνικό | 2 | 587,752.00 |

Πολυεθνικό | 1 | 230,000.00 |

Σύνολο | 3 | 817,752.00 |

Αλβανία | Εθνικό | 2 | 519,030.00 |

Πολυεθνικό | 2 | 323,642.60 |

Σύνολο | 4 | 842,672.60 |

Βοσνία Ερζεγοβίνη | Εθνικό | 4 | 1,409,601.00 |

Πολυεθνικό | 2 | 335,939.45 |

Σύνολο | 6 | 1,745,540.45 |

Κροατία | Εθνικό | 7 | 3,377,600.00 |

Πολυεθνικό | - | - |

Σύνολο | 7 | 3,377,600.00 |

πρώην Γιουγκοσλαβική Δημοκρατία της Μακεδονίας | Εθνικό | 5 | 1,949,926.00 |

Πολυεθνικό | 1 | 149,828.16 |

Σύνολο | 6 | 2,099,754.16 |

Σερβία και Μαυροβούνιο | Εθνικό | 6 | 2,375,457.57 |

Πολυεθνικό | 2 | 291,225.79 |

Σύνολο | 8 | 2,666,683.36 |

ΚΕΣ – TEMPUS TACIS (Παράρτημα 2.1 – Πίνακας 2) |

Χώρα εταίρος | Εθνικό/ πολυεθνικό | Σύνολο επιλεγμένων σχεδίων | Συνολικό ποσό σε € |

Αρμενία | Εθνικό | 2 | 420,103.00 |

Πολυεθνικό | - | - |

Σύνολο | 2 | 420,103.00 |

Αζερμπαϊτζάν | Εθνικό | 2 | 564,308.00 |

Πολυεθνικό | - | - |

Σύνολο | 2 | 564,308.00 |

Λευκορωσία | Εθνικό | 1 | 265,996.00 |

Πολυεθνικό | - | - |

Σύνολο | 1 | 265,996.00 |

Γεωργία | Εθνικό | 3 | 1,212,353.00 |

Πολυεθνικό | - | - |

Σύνολο | 3 | 1,212,353.00 |

Καζακστάν | Εθνικό | 1 | 498,480.00 |

Πολυεθνικό | 1 | 94,932.00 |

Σύνολο | 2 | 593,412.00 |

Κιργιζιστάν | Εθνικό | 1 | 279,900.00 |

Πολυεθνικό | 2 | 319,121.00 |

Σύνολο | 3 | 599,021.00 |

Μολδαβία | Εθνικό | 3 | 841,237.00 |

Πολυεθνικό | - | - |

Σύνολο | 3 | 841,237.00 |

Ρωσική Ομοσπονδία | Εθνικό | 17 | 7,421,467.00 |

Πολυεθνικό | 1 | 34,325.00 |

Σύνολο | 18 | 7,455,792.00 |

Τατζικιστάν | Εθνικό | - | - |

Πολυεθνικό | - | - |

Σύνολο | - |

Τουρκμενιστάν | Εθνικό | 2 | 740,556.00 |

Πολυεθνικό | - | - |

Σύνολο | 2 | 740,556.00 |

Ουκρανία | Εθνικό | 9 | 3,881,117.00 |

Πολυεθνικό | - | - |

Σύνολο | 9 | 3,881,117.00 |

Ουζμπεκιστάν | Εθνικό | 4 | 1,735,703.00 |

Πολυεθνικό | 2 | 300,882.00 |

Σύνολο | 6 | 2,036,585.00 |

ΚΕΣ – TEMPUS MEDA (Παράρτημα 2.1 – Πίνακας 3) |

Χώρα εταίρος | Εθνικό/ πολυεθνικό | Σύνολο επιλεγμένων σχεδίων | Συνολικό ποσό σε € |

Αλγερία | Εθνικό | 4 | 1,363,495.00 |

Πολυεθνικό | - | - |

Σύνολο | 4 | 1,363,495.00 |

Αίγυπτος | Εθνικό | 6 | 2,865,781.00 |

Πολυεθνικό | - | - |

Σύνολο | 6 | 2,865,781.00 |

Ιορδανία | Εθνικό | 1 | 498,900.00 |

Πολυεθνικό | 2 | 379,214.33 |

Σύνολο | 3 | 878,114.33 |

Λίβανος | Εθνικό | 3 | 1,392,078.00 |

Πολυεθνικό | 1 | 59,388.00 |

Σύνολο | 4 | 1,451,466.00 |

Μαρόκο | Εθνικό | 6 | 2,468,895.00 |

Πολυεθνικό | 1 | 250,000.00 |

Σύνολο | 7 | 2,718,895.00 |

Παλαιστινιακή Αρχή | Εθνικό | 2 | 949,598.00 |

Πολυεθνικό | 1 | 261,128.67 |

Σύνολο | 3 | 1,210,726.67 |

Συρία | Εθνικό | 3 | 1,267,528.00 |

Πολυεθνικό | 2 | 367,426.00 |

Σύνολο | 5 | 1,634,954.00 |

Τυνησία | Εθνικό | 3 | 1,426,250.00 |

Πολυεθνικό | 2 | 368,776.00 |

Σύνολο | 5 | 1,795,026.00 |

ΠΑΡΑΡΤΗΜΑ 2.2

Διαρθρωτικά και Συμπληρωματικά Μέτρα (ΔΣΜ) – Πίνακες επιλογής 2005 |

- Οι πίνακες που ακολουθούν αφορούν την επιλογή Διαρθρωτικών και Συμπληρωματικών Μέτρων (ΔΣΜ) σε συνέχεια της πρόσκλησης υποβολής προτάσεων με καταληκτική ημερομηνία 15 Οκτωβρίου 2004 kai 15 Φεβρουαρίου 2005. Στους πίνακες καταγράφεται ο αριθμός των επιλεγμένων σχεδίων στα οποία συμμετέχουν ιδρύματα από μια δεδομένη χώρα εταίρο.

- Εθνικά σχέδια - στοχεύουν αποκλειστικά μια μόνο χώρα εταίρο του Tempus. Πολυεθνικά σχέδια - περιλαμβάνουν περισσότερες από μια χώρες εταίρους.

ΔΣΜ – TEMPUS CARDS (Παράρτημα 2.2 – Πίνακας 1) |

Χώρα εταίρος | Εθνικό/ πολυεθνικό | Σύνολο επιλεγμένων σχεδίων | Συνολικό ποσό σε € |

1244-Κοσυφοπέδιο | Εθνικό | 1 | 141,550.70 |

Πολυεθνικό | 3 | 115,301.93 |

Σύνολο | 4 | 256,852.63 |

Αλβανία | Εθνικό | 1 | 43,585.00 |

Πολυεθνικό | - | - |

Σύνολο | 1 | 43,585.00 |

Βοσνία Ερζεγοβίνη | Εθνικό | 3 | 358,848.00 |

Πολυεθνικό | 1 | 50,000.00 |

Σύνολο | 4 | 408,848.00 |

Κροατία | Εθνικό | 3 | 355,435.43 |

Πολυεθνικό | 2 | 59,968.93 |

Σύνολο | 5 | 415,404.36 |

πρώην Γιουγκοσλαβική Δημοκρατία της Μακεδονίας | Εθνικό | 3 | 334,370.00 |

Πολυεθνικό | 2 | 71,716.93 |

Σύνολο | 5 | 406,086.93 |

Σερβία και Μαυροβούνιο | Εθνικό | 6 | 644,015.60 |

Πολυεθνικό | 1 | 9,968.93 |

Σύνολο | 7 | 653,984.53 |

ΔΣΜ – TEMPUS TACIS (Παράρτημα 2.2 – Πίνακας 2) |

Χώρα εταίρος | Εθνικό/ πολυεθνικό | Σύνολο επιλεγμένων σχεδίων | Συνολικό ποσό σε € |

Αρμενία | Εθνικό | - | - |

Πολυεθνικό | - | - |

Σύνολο | - | - |

Αζερμπαϊτζάν | Εθνικό | - | - |

Πολυεθνικό | - | - |

Σύνολο | - | - |

Λευκορωσία | Εθνικό | - | - |

Πολυεθνικό | - | - |

Σύνολο | - | - |

Γεωργία | Εθνικό | - | - |

Πολυεθνικό | - | - |

Σύνολο | - | - |

Καζακστάν | Εθνικό | 1 | 144,522.00 |

Πολυεθνικό | - | - |

Σύνολο | 1 | 144,522.00 |

Κιργιζιστάν | Εθνικό | 2 | 139,730.00 |

Πολυεθνικό | 1 | 61,390.00 |

Σύνολο | 3 | 201,120.00 |

Μολδαβία | Εθνικό | 1 | 94,800.00 |

Πολυεθνικό | - | - |

Σύνολο | 1 | 94,800.00 |

Ρωσική Ομοσπονδία | Εθνικό | 8 | 1,116,959.00 |

Πολυεθνικό | - | - |

Σύνολο | 8 | 1,116,959.00 |

Τατζικιστάν | Εθνικό | 2 | 225,388.00 |

Πολυεθνικό | 1 | 61,390.00 |

Σύνολο | 3 | 286,778.00 |

Τουρκμενιστάν | Εθνικό | - | - |

Πολυεθνικό | - | - |

Σύνολο | - | - |

Ουκρανία | Εθνικό | 4 | 467,930.00 |

Πολυεθνικό | 1 | 39,875.70 |

Σύνολο | 5 | 507,805.70 |

Ουζμπεκιστάν | Εθνικό | 3 | 389,891.00 |

Πολυεθνικό | - | - |

Σύνολο | 3 | 389,891.00 |

ΔΣΜ – TEMPUS MEDA (Παράρτημα 2.2 – Πίνακας 3) |

Χώρα εταίρος | Εθνικό/ πολυεθνικό | Σύνολο επιλεγμένων σχεδίων | Συνολικό ποσό σε € |

Αλγερία | Εθνικό | - | - |

Πολυεθνικό | 1 | 25,200.00 |

Σύνολο | 1 | 25,200.00 |

Αίγυπτος | Εθνικό | 4 | 502,725.00 |

Πολυεθνικό | - | - |

Σύνολο | 4 | 502,725.00 |

Ιορδανία | Εθνικό | 1 | 126,934.00 |

Πολυεθνικό | - | - |

Σύνολο | 1 | 126,934.00 |

Λίβανος | Εθνικό | 1 | 93,577.50 |

Πολυεθνικό | - | - |

Σύνολο | 1 | 93,577.50 |

Μαρόκο | Εθνικό | 3 | 352,454.25 |

Πολυεθνικό | 1 | 50,400.00 |

Σύνολο | 4 | 402,854.25 |

Παλαιστινιακή Αρχή | Εθνικό | 2 | 243,375.75 |

Πολυεθνικό | - | - |

Σύνολο | 2 | 243,375.75 |

Συρία | Εθνικό | 1 | 149,707.00 |

Πολυεθνικό | - | - |

Σύνολο | 1 | 149,707.00 |

Τυνησία | Εθνικό | 1 | 101,850.00 |

Πολυεθνικό | 1 | 25,200.00 |

Σύνολο | 2 | 127,050.00 |

ΠΑΡΑΡΤΗΜΑ 2.3

Ατομικές Υποτροφίες Κινητικότητας (ΑΥΚ) – Πίνακες επιλογής 2005 |

- Οι πίνακες που ακολουθούν αφορούν την επιλογή Ατομικών Υποτροφιών Κινητικότητας (ΑΥΚ) που εκτελέστηκαν το 2005 σε συνέχεια της πρόσκλησης υποβολής προτάσεων με καταληκτικές ημερομηνίες 15 Φεβρουαρίου 2005 και 15 Οκτωβρίου 2005. Τα στοιχεία περιλαμβάνουν επιλεγμένες ΑΥΚ στις οποίες συμμετέχουν υπήκοοι ή ιδρύματα υποδοχής από τις αντίστοιχες χώρες εταίρους.

ΑΥΚ – TEMPUS CARDS (Παράρτημα 2.3 – Πίνακας 1) |

Χώρα εταίρος | Σύνολο επιλεγμένων σχεδίων | Συνολικό ποσό σε € |

1244-Κοσυφοπέδιο | 3 | 19,510.00 |

Αλβανία | 11 | 48,040.00 |

Βοσνία Ερζεγοβίνη | 4 | 12,470.00 |

Κροατία | 11 | 30,850.00 |

πρώην Γιουγκοσλαβική Δημοκρατία της Μακεδονίας | 13 | 48,840.00 |

Σερβία και Μαυροβούνιο | 12 | 50,360.00 |

ΔΣΜ – TEMPUS TACIS (Παράρτημα 2.3 – Πίνακας 2) |

Χώρα εταίρος | Σύνολο επιλεγμένων σχεδίων | Συνολικό ποσό σε € |

Αρμενία | 6 | 19,320.00 |

Αζερμπαϊτζάν | 3 | 15,580.00 |

Λευκορωσία | 5 | 18,230.00 |

Γεωργία | 5 | 16,260.00 |

Καζακστάν | 3 | 16,740.00 |

Κιργιζιστάν | 5 | 27,660.00 |

Μολδαβία | 7 | 36,720.00 |

Ρωσική Ομοσπονδία | 33 | 115,050.00 |

Τατζικιστάν | 2 | 15,640.00 |

Τουρκμενιστάν | 3 | 12,640.00 |

Ουκρανία | 12 | 37,750.00 |

Ουζμπεκιστάν | 10 | 37,100.00 |

ΑΥΚ – TEMPUS MEDA (Παράρτημα 2.3 – Πίνακας 3) |

Χώρα εταίρος | Σύνολο επιλεγμένων σχεδίων | Συνολικό ποσό σε € |

Αλγερία | 10 | 19,810.00 |

Αίγυπτος | 17 | 82,360.00 |

Ιορδανία | 5 | 14,160.00 |

Λίβανος | 6 | 16,160.00 |

Μαρόκο | 9 | 35,730.00 |

Παλαιστινιακή Αρχή | 11 | 41,220.00 |

Συρία | 8 | 43,540.00 |

Τυνησία | 3 | 6,700.00 |

ΠΑΡΑΡΤΗΜΑ 3.1

Κοινά Ευρωπαϊκά Σχέδια (ΚΕΣ) – Πίνακας επιλογής 2005 ανά συμμετέχον κράτος μέλος της ΕΕ |

- Ο πίνακας που ακολουθεί αφοροά την επιλογή Κοινών Ευρωπαϊκών Σχεδίων (ΚΕΣ) που εκτελέστηκαν το 2005 σε συνέχεια της πρόσκλησης υποβολής προτάσεων με καταληκτική ημερομηνία 15 Δεκεμβρίου 2004. Στον πίνακα καταγράφεται ο αριθμός των ιδρυμάτων που συμμετέχουν σε επιλεγμένα σχέδια ως δικαιούχοι ή εταίροι αντίστοιχα.

Κράτος μέλος της ΕΕ | Αριθμός ιδρυμάτων που συμμετέχουν σε επιλεγμένα σχέδια ως δικαιούχοι | Αριθμός ιδρυμάτων που συμμετέχουν σε επιλεγμένα σχέδια ως εταίροι | Σύνολο |

Αυστρία | 6 | 15 | 21 |

Βέλγιο | 3 | 19 | 22 |

Κύπρος | - | - | - |

Τσεχική Δημοκρατία | - | 2 | 2 |

Δανία | - | 3 | 3 |

Εσθονία | - | 4 | 4 |

Φινλανδία | 3 | 4 | 7 |

Γαλλία | 27 | 42 | 69 |

Γερμανία | 20 | 34 | 54 |

Ελλάδα | 3 | 9 | 12 |

Ουγγαρία | 2 | 6 | 8 |

Ιρλανδία | 1 | 6 | 7 |

Ιταλία | 9 | 24 | 33 |

Λετονία | - | 1 | 1 |

Λιθουανία | - | 1 | 1 |

Λουξεμβούργο | - | 1 | 1 |

Μάλτα | - | 1 | 1 |

Κάτω Χώρες | 4 | 11 | 15 |

Πολωνία | - | 9 | 9 |

Πορτογαλία | - | 7 | 7 |

Σλοβακική Δημοκρατία | - | 4 | 4 |

Σλοβενία | 2 | 9 | 11 |

Ισπανία | 4 | 24 | 28 |

Σουηδία | 10 | 17 | 27 |

Ηνωμένο Βασίλειο | 14 | 18 | 32 |

ΠΑΡΑΡΤΗΜΑ 3,2

Διαρθρωτικα και συμπληρωματικα μετρα (δσμ) – Πίνακας επιλογής 2005 ανά συμμετέχον κράτος μέλος της ΕΕ |

- Ο πίνακας που ακολουθεί αφορά την επιλογή Διαρθρωτικών και Συμπληρωματικών Μέτρων (ΔΣΜ) που εκτελέστηκαν το 2005 σε συνέχεια της πρόσκλησης υποβολής προτάσεων με καταληκτική ημερομηνία 15 Οκτωβρίου 2004 και 15 Φεβρουαρίου 2005. Στον πίνακα καταγράφεται ο αριθμός των ιδρυμάτων που συμμετέχουν σε επιλεγμένα σχέδια ως δικαιούχοι ή εταίροι αντίστοιχα.

Κράτος μέλος της ΕΕ | Αριθμός ιδρυμάτων που συμμετέχουν σε επιλεγμένα σχέδια ως δικαιούχοι | Αριθμός ιδρυμάτων που συμμετέχουν σε επιλεγμένα σχέδια ως εταίροι | Σύνολο |

Αυστρία | 1 | 9 | 10 |

Βέλγιο | 1 | 5 | 6 |

Κύπρος | - | - | - |

Τσεχική Δημοκρατία | - | 1 | 1 |

Δανία | - | 1 | 1 |

Εσθονία | - | - | - |

Φινλανδία | - | 3 | 3 |

Γαλλία | 12 | 13 | 25 |

Γερμανία | 19 | 24 | 43 |

Ελλάδα | - | 5 | 5 |

Ουγγαρία | - | 2 | 2 |

Ιρλανδία | - | 1 | 1 |

Ιταλία | 4 | 10 | 14 |

Λετονία | - | - | - |

Λιθουανία | - | 1 | 1 |

Λουξεμβούργο | - | - | - |

Μάλτα | - | 1 | 1 |

Κάτω Χώρες | 2 | 6 | 8 |

Πολωνία | 2 | 7 | 9 |

Πορτογαλία | - | 5 | 5 |

Σλοβακική Δημοκρατία | - | 2 | 2 |

Σλοβενία | 2 | 1 | 3 |

Ισπανία | 4 | 8 | 12 |

Σουηδία | 7 | 11 | 18 |

Ηνωμένο Βασίλειο | 3 | 8 | 11 |